Radionica u okviru doktorskog studija: LC-MS U GLIKANSKOJ ANALIZI

Radionica LC-MS u glikanskoj analizi održana je 30. rujna 2019. na Farmaceutsko-biokemijskom fakultetu, u seminarskoj učionici, A. Kovačića 1, s početkom u 10:00.

Radionici je prisustvovalo 9 doktoranada doktorskog studija „Farmaceutsko-biokemijske znanosti“. Voditelj radionice bio je dr. sc. Toma Keser, poslijedoktorand na Zavodu za biokemiju i molekularnu biologiju Farmaceutsko-biokemijskog fakulteta Sveučilišta u Zagrebu. Njegova glavna područja istraživanja su glikobiologija i glikoanalitika s naglaskom na analizu glikozilacije imunoglobulina G i ostalih plazmatskih proteina. Do sada je objavio 24 znanstvena rada koji su citirani 697 puta.

U sklopu radionice održano je uvodno predavanje o LC-MS-u i primjeni LC-MS metoda u analizi glikana. Poslije pauze za ručak uslijedio je praktični dio radionice, u kojem su se studenti upoznali s primjenom HILIC-UPLC-FLR-MS/MS metode za analizu *N*-glikana imunoglobulina G, na instrumentu Synapt G2-Si HDMS. Studenti su savladali tehniku pripreme uzoraka za analizu, analizirali *N*-glikane imunoglobulina G te proveli interpretaciju kromatograma (TIC, BPI, XIC) i spektara (MS, MS/MS).